屎甲蟲

又叫、、，係金甲蟲下嘅一類甲蟲。

屎甲蟲出嗮名鍾意食大啲嘅動物嘅屎：好多物種嘅屎甲蟲係所謂嘅 roller，會將大啲嘅動物嘅屎搓成波噉形，形成屎波，而一嚿噉嘅屎波可以成個蘋果咁大；屎波成形之後，屎甲蟲就會將個波轆返去竇度，喺個竇儲起一大拃屎波用嚟食；啲屎甲蟲乸仲會將啲蛋生喺啲屎波入面，等啲幼蟲一出世就有嘢食；屎甲蟲相當大食，一隻屎甲蟲可以喺廿四個鐘頭內食超過佢自己重量嘅屎－因為噉，屎甲蟲好幫到手將啲屎變做對第啲生物有用嘅物質，畀好多人覺得係益蟲。

雖然話屎甲蟲最出名係會食屎，但佢哋有陣時亦會食死屍。

形態

喺外形上，屎甲蟲通常圓碌碌噉形，翼鞘短，令佢哋嘅腹部暴露咗出嚟，體長由 5 至 30 mm不等；色水上，佢哋通常暗淡，尤其係以黑色好常見，不過有唔少屎甲蟲塊「外甲」會有金屬噉嘅光澤。

生命週期

同第啲甲蟲一樣，屎甲蟲係行完全變態嘅，一世蟲分蛋、幼蟲、蛹同成蟲四個階段，

生態角色
屎甲蟲喺生態系統當中擔當咗重要嘅角色，例如係有生態學家指出，屎甲蟲食屎會令生態系統裏面嘅屎量少咗，間接壓抑咗啲會喺屎入面生蛋嘅害蟲嘅數量，對人嚟講好有益。

文化相關

聖甲蟲

聖甲蟲係古埃及成日用嘅一種符號，喺某啲人造物件上面描繪咗屎甲蟲嘅形象。

聖甲蟲呢種符號源自古埃及人嘅信仰：古埃及人相信，太陽神拉每日都會負責推住太陽，令到太陽日出嗰陣就轆上天，到咗日落就轆返落山；佢哋又觀察到屎甲蟲會將啲屎搓做球體再轆返個竇度，覺得呢種行為有啲似太陽神拉；於是好多古埃及人就因而相信屎甲蟲有神力，所以會攞呢啲甲蟲嘅形象嚟造護身符等嘅物品，甚至雕埋聖甲蟲嘅形象落神殿嘅牆度。

兜蟲同鍬甲蟲，屎甲蟲嘅近親。
生物地球化學循環

文獻
Nichols, E., Spector, S., Louzada, J., Larsen, T., Amezquita, S., Favila, M. E., & Network, T. S. R. (2008). Ecological functions and ecosystem services provided by Scarabaeinae dung beetles. Biological conservation, 141(6), 1461-1474.

攷

拎

Dung beetle. Encyclopedia Britannica.

甲蟲